અમદાવાદની પોળો આપણી એક અનોખી સંસ્કૃતિ છે અને પોળોની અંદર આવેલા મકાન હોય કે મંદીર તે પણ એક વારસો છે ત્યારે અમદાવાદના માણેકચોક પાસે આવેલી કંસારાની પોળની પાસમાં માંડવીની પોળમાં આવેલુ મહાકાળી માતાનું મંદીર ખુબ જ અદભૂત છે. લગભગ 180 વર્ષ જૂનુ મંદીર માંડવીની પોળમાં આવેલુ છે. અમદાવાદના ગુજરાતી કંસારા સમાજના લોકોના કુળદેવીનું મંદીર કહેવાય છે. કંસારા સમાજ દ્વારા આ મંદીરની શોભા વધારીને તેને વધારે અદભૂત અને અવિશ્વસનીય કરી દેવામાં આવી છે. સોનાથી મઢીને આ મંદીર તૈયાર કરવામાં આવ્યુ છે. માતાજીની મૂર્તી એટલે કે મહાકાલી માતાનુ બાળ સ્વરૂપ અહીં બીરાજમાન છે.